# אליקים לבנון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
הרב אליקים לבנון

הרב אליקים לבנון - רב היישוב אלון מורה, ראש בית המדרש לתורה והוראה, וחבר ועד רבני יש"ע.

הרב לבנון נולד בשנת תש"ט (1949). החל מגיל 17 ועד גיל 33 למד אצל הרב צבי יהודה הכהן קוק בישיבת מרכז הרב, ונחשב בין תלמידיו המובהקים, וממשיכי משנתו ומשנת הרב אברהם יצחק הכהן קוק. כאשר רצה הרב צבי יהודה הכהן קוק לתת דוגמה לתלמידיו אימתי ראוי להתגייס לצבא, הוא נתן את הדוגמה של הרב אליקים לבנון שהתגייס לצבא רק לאחר שהתחתן ונולדו לו שני ילדים. במהלך השירות הצבאי, שירת הרב לבנון בחיל התותחנים.

מעט אחרי הקמת היישוב אלון מורה, זומן הרב לבנון לכהן כרב היישוב, ומאז ועד היום הוא מכהן בתפקיד זה. בנוסף לכך הוא משמש כראש מוסדות בית המדרש באלון מורה, שהוקם על ידו ועל ידי הרב שמעון פורטל ששימש כמנהל הישיבה הראשון.

מוסדות בית המדרש גדלו במשך שנים, וכיום הרב לבנון עומד בראש המוסד המפעיל את ישיבת ברכת יוסף, כולל האברכים ומרכז ללימודי ההוראה, ישיבת הסדר חקלאית שהייתה לפני חורבן היישובים בצפון השומרון בישוב חומש, מדרשת לימוד לבנות בשיתוף עם המכללה האקדמית יהודה ושומרון באריאל, פנימיה לילדים בסיכון "בית יוסף", בית ספר תיכון תורני לעולים "אל ארצי", ישיבה תיכונית תורנית באלון מורה ועמותת "כושרות" להעלאת תודעת ורמת הכשרות ופיקוח על ביצוע הוראות הרבנות הראשית לישראל.

בנוסף, משמש הרב לבנון כאב בית דין מרכז השומרון, חבר ועד רבני יש"ע, חבר בכיר באיחוד הרבנים למען ארץ ישראל, ואחד מהמנהיגים הבולטים כיום של הציבור ביש"ע.

בתקופה שלפני תוכנית ההתנתקות, חתם הרב לבנון על מכתב הרבנים בראשות הרב אברהם שפירא, שקרא לחיילי צה"ל לסרב להשתתף בעקירת מתיישבי גוש קטיף וצפון השומרון. על מכתב זה חתמו כשבעים רבנים, וביניהם גם הרב זלמן מלמד, הרב דב ליאור, הרב אליעזר מלמד, ורבנים נוספים מהבולטים שבין מנהיגי הציונות הדתית. בעקבות קריאתו לסרבנות, פורסם בתקשורת כי ראש אכ"א, האלוף אלעזר שטרן, איים על הרב לבנון כי יוציא את ישיבת ההסדר שלו מתוכנית ההסדר אם לא יחזור בו מקריאתו לסרוב פקודה. אולם איום זה לא השפיע על דעתו של הרב לבנון ואף לא על נכונותו לפרסמה ברבים, ומאידך איומו של אלעזר שטרן לא התממש, ועד היום הישיבה כלולה במסגרת ישיבות ההסדר.

בין פעילויותיו היומיומיות של הרב לבנון ניתן למצוא גם תוכנית שיקום כלכלית למשפחות במצוקה, ושיקום נפשי, חברתי וכלכלי למפוני גוש קטיף.

הרב לבנון נודע בציבור הדתי-לאומי, בין היתר, גם בעקבות שיעוריו ועיסוקו בנושאי בניין המשפחה והבית וחינוך הילדים.

## [עריכה] מתלמידיו

- הרב משה כץ - ראש עמותת "כושרות" ור"מ בישיבת ההסדר.
- הרב יעקב ידיד - ראש הישיבה הגבוהה בכרמיאל וראש הגרעין התורני בעיר.
- הרב יוסף שטרן - ראש ישיבת ההסדר בעכו.
- הרב יעקב סביר - ר"מ בישיבת ההסדר באלון מורה.

## [עריכה] ספריו

- שו"ת ארזי הלבנון - על השולחן ערוך - שאלות מעשיות של ימינו.
- כאיל תערוג - חידושים ופירושים מתוך אמונה על מגילת אסתר.

## [עריכה] קישורים חיצוניים

- "מדאוריתא" בית המדרש ברשת - אתר הבית של בית המדרש לתורה והוראה באלון מורה, בו הרב עונה לשאלות הגולשים.
- הרב לבנון מסביר את חשיבות אמירת הלל ביום העצמאות - מאתר NRG יהדות.
- סרטון של הרב לבנון לפרשת שלח - מאתר NRG יהדות.
- הרב לבנון על מצוות פרו ורבו במישור של ימינו - מאתר NRG יהדות.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A7%D7%99%D7%9D_%D7%9C%D7%91%D7%A0%D7%95%D7%9F.html

קטגוריות: רבני הציונות הדתית | רבנים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש